**ՀԻՄՆԱՎՈՐՈՒՄ**

**«ՀՈԳԵԲՈՒԺԱԿԱՆ ԿԱԶՄԱԿԵՐՊՈՒԹՅՈՒՆ ՏԵՂԱՓՈԽԵԼՈՒ ՀԱՄԱՐ ՀՈԳԵԿԱՆ ԱՌՈՂՋՈՒԹՅԱՆ ԽՆԴԻՐ ՈՒՆԵՑՈՂ ԱՆՁԻ ԱՌԱՋԻՆ ԱՆՀՐԱԺԵՇՏՈՒԹՅԱՆ ԻՐԵՐԻ ԵՎ ՊԱՐԱԳԱՆԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ» ԱՌՈՂՋԱՊԱՀՈՒԹՅԱՆ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

 **1. Ընթացիկ իրավիճակը և իրավական ակտի ընդունման անհրաժեշտությունը**

 «Հոգեբուժական կազմակերպություն տեղափոխելու համար հոգեկան առողջության խնդիր ունեցող անձի առաջին անհրաժեշտության իրերի և պարագաների ցանկը սահմանելու մասին» Առողջապահության նախարարի հրամանի նախագծի (այսուհետ` Նախագիծ) ընդունումը պայմանավորված է «Հոգեբուժական օգնության և սպասարկման մասին**» օրենքի այսուհետ` Օրենք** Հավելվածի 8-րդ կետի 1-ին ենթակետի պահանջի կատարմամբ:

**2. Առաջարկվող կարգավորումների բնույթը**

Ներկայացված Նախագծով նախատեսվում է հաստատել հոգեբուժական կազմակերպություն տեղափոխելու համար հոգեկան առողջության խնդիր ունեցող անձի առաջին անհրաժեշտության իրերի և պարագաների ցանկը:

 **3. Նախագծի մշակման գործընթացում ներգրավված ինստիտուտները և անձինք**

Նախագծի մշակվել է ՀՀ ԱՆ «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ի աշխատակիցների կողմից:

**4. Ակնկալվող արդյունքը**

Սույն նախագծի ընդունման արդյունքում նախատեսվում է ապահովել Օրենքի Հավելվածի 8-րդ կետի 1-ին ենթակետի կատարման պահանջը: Մասնավորապես, Նախագծի ընդունման արդյունքում հոգեկան առողջության խնդիր ունեցող անձինք կարող են անձամբ, իսկ օրինական ներկայացուցչի առկայության դեպքում` նաև օրինական ներկայացուցչի միջոցով, հոգեբուժական կազմակերպություն տեղափոխել Նախագծով սահմանված ցանկին համապատասխան առաջին անհրաժեշտության իրեր և պարագաներ` դրանցով իսկ իրացնելով օրենքով իրենց վերապահված իրավունքը:

**ՏԵՂԵԿԱՆՔ**

**«Հոգեբուժական կազմակերպություն տեղափոխելու համար հոգեկան առողջության խնդիր ունեցող անձի առաջին անհրաժեշտության իրերի և պարագաների ցանկը սահմանելու մասին» Առողջապահության նախարարի հրամանի ընդունման կապակցությամբ Հայաստանի Հանրապետության պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների**

**Նա**խագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախuերի և եկամուտների ավելացում կամ նվազեցում չի նախատեսվում: